**Társasági szerződés**

Alulírott tagok, a következők szerint állapítják meg az alábbi korlátolt felelősségű társaság társasági szerződését:

**1. A társaság cégneve, székhelye, telephelye(i), fióktelepe(i)**

1.1. A társaság cégneve: **MA-HAL Marketing Nonprofit Korlátolt Felelősségű Társaság**

A társaság rövidített cégneve: **MA-HAL Nonprofit Kft.**

1.2. A társaság székhelye: 1115 Budapest, Ballagi Mór utca 8. fszt. 2.

A társaság székhelye egyben a központi ügyintézés helye is.

**2. A társaság tagjai**

2.1. **Magyar Akvakultúra és Halászati Szakmaközi Szervezet**

 nyilvántartási száma: 01-02-0016558

 székhelye: 1115 Budapest, Ballagi Mór utca 8. fszt. 2.

 képviseletre jogosult: dr. Németh István

2.2. **Magyar Országos Horgász Szövetség**

 nyilvántartási száma: 01-02-0000764

 székhelye: 1124 Budapest, Korompai u. 17.

 képviseletre jogosult: dr. Szűcs Lajos

**3. A társaság tevékenységi köre(i)**

3.1. Főtevékenység: 7311 Reklámügynöki tevékenység

3.2. Egyéb tevékenységi körök:

* 8230 Konferencia, kereskedelmi bemutató szervezése
* 5819 Egyéb kiadói tevékenység
* 5814 Folyóirat, időszaki kiadvány kiadása
* 7320 Piac-, közvélemény-kutatás
* 7312 Médiareklám
* 8219 Fénymásolás, egyéb irodai szolgáltatás
* 8211 Összetett adminisztratív szolgáltatás

**4. A társaság működésének időtartama**

A társaság időtartamahatározatlan idejű.

**5. A társaság törzstőkéje**

5.1. A társaság törzstőkéje 3.000.000,- Ft, azaz hárommillió forint, amely 3.000.000,- Ft azaz hárommillió forint készpénzből áll.

5.2. Ha a pénzbeli vagyoni hozzájárulás szolgáltatása körében a 6. pont lehetőséget ad arra, hogy a cégbejegyzési kérelem benyújtásáig a tag a pénzbetétjének felénél kisebb összeget fizessen meg, vagy a cégbejegyzési kérelem benyújtásáig be nem fizetett pénzbeli vagyoni betétjét a tag egy éven túli határidőig szolgáltassa, a társaság mindaddig nem fizet osztalékot a tagoknak, amíg a ki nem fizetett és a tagok törzsbetétére az osztalékfizetés szabályai szerint elszámolt nyereség a tagok által teljesített pénzbeli vagyoni hozzájárulással együtt el nem éri a törzstőke mértékét. A tagok a még nem teljesített pénzbeli vagyoni hozzájárulásuk összegének erejéig helytállnak a társaság tartozásaiért.

5.3. A törzsbetétek teljesítésének megtörténtét az ügyvezető köteles a cégbíróságnak bejelenteni.

**6. Az egyes tagok törzsbetétje**

6.1. Név (Cégnév): **Magyar Akvakultúra és Halászati Szakmaközi Szervezet**

Törzsbetét összege: 2.000.000,- Ft.

Törzsbetét összetétele:

*a)* Készpénz 2.000.000,- Ft.

Cégbejegyzésig szolgáltatandó összeg: 2.000.000,- Ft, mértéke a tag pénzbetétjének 100 %-a, a szolgáltatás módja: befizetés a társaság házipénztárába.

6.2. Név (Cégnév): **Magyar Országos Horgász Szövetség**

Törzsbetét összege: 1.000.000,- Ft.

Törzsbetét összetétele:

*a)* Készpénz 1.000.000,- Ft.

Cégbejegyzésig szolgáltatandó összeg: 1.000.000,- Ft, mértéke a tag pénzbetétjének 100 %-a, a szolgáltatás módja: befizetés a társaság házipénztárába.

**7. Pótbefizetés**

7.1. A taggyűlés a veszteségek fedezésére a tagok számárapótbefizetést nem írhat elő.

**8. Üzletrész**

8.1. A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik. Egy üzletrésznek több jogosultja is lehet, ezek a személyek a társasággal szemben egy tagnak számítanak; jogaikat – ideértve a társasági szerződés megkötését is – csak közös képviselőjük útján gyakorolhatják, és a tagot terhelő kötelezettségekért egyetemlegesen kötelesek helytállni. A közös képviselőt a jogosultak maguk közül választják meg a tulajdoni hányaduk szerinti szavazati jog gyakorlásával.

8.2. Az üzletrésza tagok törzsbetétjéhez igazodik.

Ennek megfelelően az üzletrészek megoszlása:

1. üzletrész 66.7 %

Név (Cégnév): **Magyar Akvakultúra és Halászati Szakmaközi Szervezet**

2. üzletrész 33.3 %

Név (Cégnév): **Magyar Országos Horgász Szövetség**

**9. Az üzletrészek átruházása, felosztása**

9.1. Az üzletrész a társaság tagjaira szabadon átruházható.

9.2. Az üzletrészt kívülálló személyre csak akkor lehet átruházni, ha a tag a törzsbetétét teljes mértékben befizette, kivéve, ha az átruházásra azért kerül sor, mert a vagyoni hozzájárulás, illetve a pótbefizetés teljesítésének elmulasztása vagy kizárás miatt a tag tagsági viszonya megszűnt. Az elővásárlási jogra vonatkozó rendelkezéseknek megfelelően a tagot, a társaságot vagy a taggyűlés által kijelölt személyt a pénzszolgáltatás ellenében átruházni kívánt üzletrész megszerzésérejogosultság a fenti sorrendben illeti meg.

9.3. Az üzletrész kívülálló személyre történő átruházásáhoza taggyűlés (a társaság) beleegyezése szükséges.

9.4. Pénzszolgáltatás ellenében történő átruházáson kívüli jogcímenaz üzletrész nem átruházható át.

9.5. Az üzletrész felosztásához a taggyűlés hozzájárulása szükséges.

**10. A nyereség felosztásának tilalma**

10.1. A társaság saját tőkéjéből a tagok javára kifizetés nem teljesíthető, a nyereség a gazdasági társaság vagyonát gyarapítja.

**11. A társaság taggyűlése**

11.1. A taggyűlés a társaság legfőbb szerve.

11.2. A társaság a taggyűlés kizárólagos hatáskörébe tartozó ügyekbentaggyűlés tartásával határozhat.

11.3. A taggyűlést éventelegalább egyszer össze kell hívni a társaságszékhelyére vagy telephelyére.

11.4. Az egyes tagokat megillető szavazatok száma:

Név (Cégnév): **Magyar Akvakultúra és Halászati Szakmaközi Szervezet**

szavazatszám: 2; arány: 66.7 %

 Név (Cégnév): **Magyar Országos Horgász Szövetség**

szavazatszám: 1; arány: 33.3 %

11.5. A taggyűlés akkor határozatképes, ha azon a leadható szavazatok több mint felét képviselő tag részt vesz. Ha a taggyűlés nem volt határozatképes, a megismételt taggyűlés az eredeti napirenden szereplő ügyekben a jelenlévők által képviselt szavazati jog mértékétől függetlenül határozatképes. A taggyűlés és a megismételt taggyűlés között legalább három napnak kell eltelnie, de ez az időtartam nem lehet hosszabb tizenöt napnál.

11.6. A taggyűlés határozatait, amennyiben a törvény másként nem rendelkezik, a szavazati joggal rendelkező jelenlévők egyszerű többségével hozza meg.

11.7. A taggyűlést az ügyvezető hívja össze.

**12. Az ügyvezetés és képviselet**

12.1. A társaság ügyvezetésére és képviseletére jogosult ügyvezetője:

 Név:**Sziráki Bence**

 Lakcíme: 1112 Budapest, Meredek utca 28. 2. em. 7.

Az ügyvezetői megbízatáshatározatlan időre szól.

A megbízatás kezdő időpontja: 2020.01.15.

A vezető tisztségviselő a társaság ügyvezetését megbízási jogviszonyban látja el.

**13. Cégvezető**

13.1. A társaságnál cégvezető kinevezésérenem kerülhet sor.

**14. Cégjegyzés**

14.1. Az önálló cégjegyzésre jogosultak:

Név: Sziráki Bence

**15. Felügyelőbizottság**

15.1. A társaságnál felügyelőbizottság választásáranem kerül sor.

**16. Könyvvizsgáló**

15. A társaságnál könyvvizsgáló nem működik.

**17. A társaság megszűnése**

A társaság jogutód nélküli megszűnése esetében a hitelezők kielégítése után fennmaradó vagyont a tagok között a vagyoni hozzájárulás arányában kell felosztani.

**18. Egyéb rendelkezések**

18.1. Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségéneka Cégközlönyben tesz eleget.

18.2. Egyszemélyes társaság jön létre, ha egy többszemélyes korlátolt felelősségű társaság valamennyi üzletrészét ugyanaz a tag szerzi meg. A társaság egyszemélyessé válásától kezdődően az egyszemélyes társaságra vonatkozó szabályok szerint működik, de társasági szerződés helyett akkor kell alapító okiratot készíteni, ha az egyszemélyessé válásától számított egy éven belül nem jelent be újabb tagot.

18.3. A jelen társasági szerződésben nem szabályozott kérdésekben a Ptk. rendelkezéseit kell alkalmazni.

Budapest, 2020. január 15.

|  |  |
| --- | --- |
| …………………………..**Magyar Akvakultúra és Halászati Szakmaközi Szervezet**képv.: dr. Németh IstvánTag | …………………………..**Magyar Országos Horgász Szövetség**képv.: dr. Szűcs LajosTag |

Az okiratot készítettem, és ellenjegyzem Budapesten 2020. január 15. napján dr. Mikó András ügyvéd (Dr. Mikó András Ügyvédi Iroda; 1118 Budapest, Ménesi út 41.; KASZ: 36065403):